વિજલપોર શહેરમાં રેલવે ફાટક બંધ હોવાની સ્થિતિમાં વાહનચાલકો નજીકના રેલવે ગરનાળામાંથી અવરજવર કરે છે.જોકે હાલ ચોમાસાની મોસમમાં ગરનાળામાં વરસાદી પાણી ભરાઇ જતા વાહનોની અવરજવર બંધ થઇ જાય છે અને રેલવે ફાટક ઉપર ટ્રાફિકની મોટી સમસ્યા સર્જાય છે.આ સ્થિતિમાં ટ્રાફિકની સમસ્યા હલ કરવા રેલવે ઓવરબ્રીજ તાકીદે બનાવવાની જરૂરિયાત ઉભી થઇ છે.વિજલપોર પાલિકાનાં ભૂતપૂર્વ પ્રમુખ ધર્મેશ પટેલે અંગે હાલમાં વિજલપોર પાલિકામાં લેખિત રજુઆત કરી છે.